CELEX: 62013TN0173
Language: hu
Date: 2013-03-20 00:00:00
Title: T-173/13. sz. ügy: 2013. március 20-án benyújtott kereset — Selo Medical kontra OHIM — biosyn Arzneimittel (SELOGYN)

18.5.2013   
            
            
               HU
            
            
               Az Európai Unió Hivatalos Lapja
            
            
               C 141/25
            
         2013. március 20-án benyújtott kereset — Selo Medical kontra OHIM — biosyn Arzneimittel (SELOGYN)
   (T-173/13. sz. ügy)
   2013/C 141/46
   A keresetlevél nyelve: német
   
      Felek
   
   
      Felperes: Selo Medical GmbH (Unternberg, Ausztria) (képviselő: T. Schneider ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: biosyn Arzneimittel GmbH (Fellbach, Németország)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) negyedik fellebbezési tanácsának 2013. január 21-i határozatát (R 2601/2011-4. sz. ügy), és utasítsa el a közösségi védjegybejelentéssel szembeni felszólalást;
            
         
               —
            
            
               az OHIM-ot illetve a beavatkozót a Törvényszék eljárási szabályzata 87. cikkének 2. §-a szerint kötelezze a költségek viselésére.
            
         
      Jogalapok és fontosabb érvek
   
   
      A közösségi védjegy bejelentője: a felperes.
   
      Az érintett közösségi védjegy: a „SELOGYN” szóvédjegy az 5. osztályba tartozó áruk vonatkozásában — 9 049 016. sz. közösségi védjegybejelentés.
   
      A felszólalási eljárásban hivatkozott védjegy vagy megjelölés jogosultja: biosyn Arzneimittel GmbH.
   
      A hivatkozott védjegy vagy megjelölés: a „SELESYN” nemzeti szóvédjegy az 5., 29. és 44. osztályba tartozó áruk és szolgáltatások vonatkozásában.
   
      A felszólalási osztály határozata: a felszólalási osztály a felszólalásnak helyt adott.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a 207/2009 rendelet 8. cikke (1) bekezdése b) pontjának megsértése.